Marjolein (Origanum majorana, sinoniem Majorana hortensis Moench, Majorana majorana (L.) H. Karst) is 'n effens koudsensitiewe meerjarige plant of struikie met soet denne- en sitrusgeure. In sommige Midde-Oosterse lande, is marjolein sinoniem met origanum en die name soetmarjolein en geknoopte marjolein word gebruik om dit te onderskei van ander plante van die genus Origanum. Dit word ook potmarjolein genoem, hoewel hierdie naam ook gebruik word vir ander aangeplante spesies van Origanum. Wilde marjolein kom algemeen voor in droë, grasbedekte plekke in sommige landstreke. Dit bloei in die somer, van November tot Februarie, en dit is baie aromaties; die geur lok dikwels swerms insekte aan. Soos baie van die speseryplante wat vir geursel gebruik word, behoort dit tot die familie Labiatae. 'n Variëteit wat soet marjolein (Origanum marjorana) genoem word, word in tuine gekweek, en dit word algemeen in kos gebruik. KENNIS, 1980, ISBN 0798108266, volume 4, bl. 778 "Origanum majorana information from NPGS/GRIN". ars-grin.gov. Geargiveer vanaf die oorspronklike op 2013-06-26. Besoek op 2008-03-08.